CELEX: C2005/132/36
Language: et
Date: 2005-05-28 00:00:00
Title: Kohtuasi C-161/05: Euroopa Ühenduste Komisjoni 7. aprillil 2005. aasta hagi Itaalia Vabariigi vastu

28.5.2005   
            
            
               ET
            
            
               Euroopa Liidu Teataja
            
            
               C 132/19
            
         Euroopa Ühenduste Komisjoni 7. aprillil 2005. aasta hagi Itaalia Vabariigi vastu
   (Kohtuasi C-161/05)
   (2005/C 132/36)
   Kohtumenetluse keel: itaalia
   Euroopa Ühenduste Komisjon esitas 7. aprillil 2005 hagi Itaalia Vabariigi vastu. Euroopa Komisjoni esindaja on õigustalituse liige C. Cattabriga.
   Komisjon palub Euroopa Kohtul:
   
               1)
            
            
               tuvastada, et kuna Itaalia Vabariik ei ole komisjonile esitanud nõukogu 12. oktoobri 1993. aasta määruse (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem, (1) artikli 15 lõikes 2 ja artikli 18 lõikes 1 ette nähtud andmeid, on Itaalia Vabariik rikkunud nimetatud sätetest tulenevaid kohustusi;
            
         
               2)
            
            
               jätta kohtukulud Itaalia Vabariigi kanda.
            
         Õiguslikud alused ja peamised argumendid
   Määruse (EMÜ) nr 2847/93 artikli 15 lõikes 4 ja artikli 18 lõikes 1 on sätestatud liikmesriikide kohustus esitada komisjonile kindlaksmääratud tähtajaks arvutiside abil teatud hulk andmeid. Itaalia ametiasutused ei esitanud kindlaksmääratud tähtajaks andmeid 1999. ja 2000. aasta kohta. Seeläbi on Itaalia Vabariik rikkunud eelmainitud sätetest tulenevat teavitamiskohustust.
   
      (1)  EÜT L 261, 20.10.1993, lk 1.